section_heading: Raspad sastava
paragraph_text: Početkom 1989. godine kreću na turneju koja je trebala trajati do 1. travnja. Međutim, nakon koncerta u Derventi 15. ožujka Alen Islamović nenajavljeno odlazi u rodni grad Bihać da bi se liječio od stalnih bolova u bubregu. Turneja se naglo prekida i tada se još nije znalo da je to bio njihov posljednji koncert. Otkazuju se koncerti u Kini i u bivšem Sovjetskom Savezu, a Bregović odlazi u Francusku, Pariz, ostavljajući javnost i obožavatelje u otvorenom nagađanju oko daljnjeg statusa sastava. Nakon napuštanja Bijelog dugmeta, Islamović objavljuje solo LP pod nazivom "Haj nek se čuje, čuje haj nek se zna", u produkciji Nikše Bratoša i izdavača Jugotona.